Amurka za ta ladabtar da kwamandan sojan ruwanta - BBC News Hausa
http://www.bbc.com/hausa/40971378
Image caption Za a ladabtar da su tare da wasu abokan aikinsu kusan 10.
Mataimakin Babban Hafsan Sojan Ruwa, Admiral Bill Moran, ya ce daga yau kwamandan da ke bayar da umarni a jirgin yakin tare da wasu manyan jami'an sojan da ke aiki a jirgin su 2 ba za su sake fita aiki da jirgin ba.
Ya ce yanzu rundunar sojan ruwan ba ta da kwarin gwiwa game da kwarewar kwamandan da sauran jami'an ta jagorantar aikace-aikacen rundunar bayan wannan mummunan hadarin da ya afku a daura da gabar tekun Japan.
Sai dai an yabawa wasu jami'an sojin ruwan da ke aiki a jirgin kan abin da masu bincike suka kira jarumtar da suka nuna wajen kaucewa mutuwar karin mutane.